cyanic-selkie/wikianc huggingface dataset:
ডেনিস অ্যামিস
অবসর
১৯৮৭ সালে ক্রিকেট খেলা থেকে অবসর নেয়ার পর ওয়ারউইকশায়ার ক্রিকেট কমিটির চেয়ারম্যান হিসেবে দায়িত্ব পালন করেন। ১৯৮৮ সালে এমবিই উপাধি লাভ করেন। ১৯৯২ সালে ইংরেজ ক্রিকেট দল নির্বাচক মনোনীত হন। ১৯৯৪ থেকে ২০০৬ সাল পর্যন্ত ডেভিড হিথের স্থলাভিষিক্ত হয়ে প্রধান নির্বাহীর দায়িত্বে ছিলেন। নভেম্বর, ২০০৭ সালে ইসিবি’র উপ-সভাপতির দায়িত্ব পালন করেন। আগস্ট, ২০১১ সালে দ্য ডেইলি টেলিগ্রাফ বোর্ডে তার অসামান্য ভূমিকার কারণে তাকে যথেষ্ট ক্রিকেট জ্ঞানসম্পন্ন ও অর্জিত অভিজ্ঞতাকে জাইলস ক্লার্কের ব্যবসায়িক দক্ষতার সাথে তুলনা করে। ২০০৭-এর গ্রীষ্মে বার্মিংহাম বিশ্ববিদ্যালয় কর্তৃপক্ষ তাকে সম্মানসূচক ডক্টরেট ডিগ্রী প্রদান করে।
শচীন্দ্রচন্দ্র পাল
শচীন্দ্রচন্দ্র পাল (জন্ম: ১৯৪২- মৃত্যু-১৯ মে ১৯৬১) ১৯৬১ সালে ভারতের বরাক উপত্যকায় বাংলা ভাষা আন্দোলনের একজন শহীদ। ১৯ মে ১৯৬১ সালে শিলচরের তারাপুর রেলওয়ে স্টেশনে (বর্তমানে শিলচর রেলওয়ে স্টেশন) পুলিশের গুলিতে নিহত হন তিনি। তার স্মৃতিতে শিলচরে একটি রাস্তার নাম শচীন্দ্র পাল রোড রাখা হয়েছে।
শৈশব ও পড়াশোনা
শচীন্দ্রচন্দ্র তৎকালীন অবিভক্ত সিলেট জেলার হবিগঞ্জ মহকুমার মদনপুর গ্রামে ১৯৪২ সালে জন্মগ্রহণ করেন। পিতা গোপেশচন্দ্রের সাত সন্তানের দ্বিতীয় সন্তান ছিলেন শচীন্দ্র; তারা ছিলেন ছয় ভাই ও এক বোন। ১৯৪৭ সালে দেশভাগের সময় এক বিতর্কিত গণভোটের মাধ্যমে আসামের সিলেট (শ্রীহট্ট) জেলা পাকিস্তানের অন্তর্ভুক্ত হয়। তার পরিবার শরণার্থী হিসেবে আসামে চলে আসতে বাধ্য হন। তারা সিলেট (শ্রীহট্ট)-এর পার্শ্ববর্তী আসামের কাছাড় জেলার শিলচরে এসে আশ্রয় নেন এবং স্থায়ীভাবে থাকা শুরু করেন। ১৯৬১ সালে শচীন্দ্রচন্দ্র শিলচরের কাছাড় হাই স্কুল থেকে ম্যাট্রিক পরীক্ষায় বসেন।
ভাষা আন্দোলনে অংশগ্রহণ এবং মৃত্যুবরণ
১৯৬১ সালে আসামে বরাক উপত্যকায় বাঙালীদের ওপরে সরকারী ভাষা হিসাবে অসমীয়া ভাষা চাপিয়ে দেওয়ার বিরুদ্ধে প্রতিবাদ শুরু হয়। ম্যাট্রিক পরীক্ষা শেষ হওয়ার ঠিক পরের দিন শিলচর রেলওয়ে স্টেশনে মাতৃভাষায় প্রাথমিক শিক্ষার দাবীতে একটি পিকেটিংএর ডাক দেওয়া হয়। ১৯৬১ সালের ১৯শে মে শচীন্দ্র অন্যান্য ছাত্র-ছাত্রীদের সঙ্গে সত্যাগ্রহী হিসেবে শিলচরেে রেলওয়ে স্টেশনে হরতাল আন্দোলনে অংশগ্রহণ করেছিলেন।
১৯ মে সকালে হরতাল ও রেল অবরোধ কর্মসূচী শান্তিপূর্ণভাবে সমাধা হয়। যদিও অবস্থানের সময়সূচী ছিল সকাল ৬টা থেকে সন্ধ্যা ৬টা, কিন্তু শেষ ট্রেনটি ছিল বিকেল ৪টা নাগাদ, যার পড়ে গণ অবস্থান স্বভাবতই শিথিল হয়ে যাওয়ার কথা। কিন্তু দুপুরের পর থেকেই অসম রাইফেল্‌সের জওয়ানরা জায়গাটাকে ঘিরে ফেলতে শুরু করে। বেলা ২-৩৫ নাগাদ বিনা প্ররোচনায় তারা অবস্থানকারী ছাত্রছাত্রীদের নির্মমভাবে লাঠি ও বন্দুকের কুঁদো দিয়ে পেটাতে থাকে। এলোপাথারি লাঠিচার্জে অবস্থানকারী জনতা ছত্রভঙ্গ হয়ে যায় ও দিকবিদিকজ্ঞানশুন্য হয়ে যে যেদিকে পারে পালাতে থাকে। এরপর সাত মিনিটের ভিতর তারা ১৭ রাউণ্ড গুলি আন্দোলনকারীদের লক্ষ্য করে চালায়। এতে শচীন্দ্র গুলিবিদ্ধ হন এবং অন্যান্য আহতদের সাথে শিলচর সিভিল হাসপাতালে নিয়ে যাওয়া হলে তাকে মৃত ঘোষণা করা হয়।
সোনু ওয়ালিয়া
সোনু ওয়ালিয়া (জন্ম ১৯শে ফেব্রুয়ারি ১৯৬৪) হলেন একজন বলিউড অভিনেত্রী, মিস ইন্ডিয়া প্রতিযোগিতায় বিজয়ী এবং মডেল। ১৯৮৯ সালে, তিনি তাঁর অভিনীত খুন ভরি মাঙ্গ (১৯৮৮) ছবির জন্য ফিল্মফেয়ার শ্রেষ্ঠ পার্শ্ব অভিনেত্রী পুরস্কার অর্জন করেছিলেন। সোনু ওয়ালিয়া একজন মনোবিজ্ঞানের স্নাতক এবং সাংবাদিকতার ছাত্রী। তিনি বিজ্ঞাপন মডেল হয়ে তাঁর কর্ম জীবন শুরু করেছিলেন। এরপর তিনিমিস ইন্ডিয়া প্রতিযোগিতায় যোগ দেন।
প্রাথমিক জীবন এবং শিক্ষা
সোনু ১৯৬৪ সালের ১৯শে ফেব্রুয়ারি দিল্লির পাঞ্জাবি ভাষী ওয়ালিয়া পরিবারে জন্মগ্রহণ করেছিলেন। তাঁর বাবা ভারতীয় সেনাবাহিনীতে অফিসার ছিলেন। জন্মের পর তাঁর নাম দেওয়া হয়েছিল সোনিয়া। পরে তাঁর নামকরণ করা হয় সোনু। তিনি মনোবিজ্ঞানে স্নাতক ডিগ্রি অর্জন করেছেন।
কর্ম জীবন
১৯৮৮ থেকে ১৯৯০ সাল পর্যন্ত, তিনি টিভিরমহাভারত ধারাবাহিকে বব্রুবাহনের মাচিত্রাঙ্গদার ভূমিকায় অভিনয় করেছিলেন। তিনি টম অল্টার এবং শাহবাজ খানের সাথে বেতাল পচ্চিসি নামে একটি টিভি ধারাবাহিকে অভিনয় করেছিলেন।
১৯৯২ সালে মুক্তিপ্রাপ্ত দিল আশনা হ্যায় ছবিতে প্রথমবার পরিচালক হিসেবে হেমা মালিনীর পরিচালনায় সালমা চরিত্রে অভিনয়ের জন্য সোনু ওয়ালিয়াকে সর্বশেষ বার দেখা গিয়েছিল।
ব্যক্তিগত জীবন
ওয়ালিয়া বিবাহ করেছিলেন মার্কিন যুক্তরাষ্ট্রে অবস্থিত একজন এনআরআই (অনাবাসী ভারতীয়) সূর্য প্রকাশকে, যিনি ছিলেন হোটেলমালিক এবং ভারতীয় চলচ্চিত্র নির্মাতা। ১৯৯৫ সালে পুনেতে একটি শান্ত অনুষ্ঠানে তাঁদের বিবাহ হয়। কিন্তু ২০১০ সালে, দুর্ভাগ্যক্রমে, সূর্য প্রকাশের মৃত্যু হয়। তাঁদের একটি কন্যা সন্তান রয়েছে। তিনি ভারত এবং আমেরিকার মধ্যে যাওয়া আসা করেন এবং থাকেন।
ঈক্ষাটুতাঙ্গল
ঈক্ষাটুতাঙ্গল, বা ঈক্কাড়ুত্তাঙ্গল দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এই লোকালয়ে চতুর্দিকে রয়েছে জাফরখানপেট, গিণ্ডি এবং রামাপুরম৷ এর বর্তমান ডাক সূচক সংখ্যা ৬০০০৩২ যেখানে পূরাতন সংখ্যা ছিলো ৬০০০৯৭৷
এই লোকালয়টি কুঁদকল, ঘানি ও ঢালাই শিল্পের কল-কারখানার উপস্থিতির জন্য পরিচিত৷ এটি শহরের প্রায় কেন্দ্রস্থলে অবস্থিত কাতিপারা জংশনের কাছাকাছি অবস্থিত, যা ঈক্ষাটুতাঙ্গলকে গ্র্যান্ড সাদার্ন ট্রাঙ্ক রোড, ইনার রিং রোড, আন্না সালাই ও মাউন্ট-পুন্তমল্লী সড়কের দ্বারা চেন্নাই মফস্বল বাস টার্মিনাস, চেন্নাই আন্তর্জাতিক বিমানবন্দর, চেন্নাই সেন্ট্রাল রেলওয়ে স্টেশন এবং শ্রীপেরুম্বুদুরের সঙ্গে সড়কপথে যুক্ত করেছে৷ গিণ্ডি শিল্পনগরীর নৈকট্যের কারণে এখানেও দ্রুত শিল্পোন্নতিসাধন হচ্ছে৷ এখানে রয়েছে অলিম্পিয়া টেক পার্ক, তাম্রাই টেক পার্ক নামে প্রযুক্তি উদ্যান ও হিল্টন চেন্নাইয়ের মতো বেশকিছু বিলাসবহুল হোটেল৷ চেন্নাই মেট্রোর ঈক্ষাটুতাঙ্গল মেট্রো স্টেশনটি ২০১৫ খ্রিস্টাব্দের ২৯শে জুন আনুষ্ঠানিকভাবে চালু হয়৷
নামকরণ
ঈক্ষাটুতাঙ্গল নামটি এসেছে দুটি তামিল শব্দের সমন্বয়ে৷ ঈক্ষম হলো এক প্রকার অনূর্বর জমির গাছ যা বাংলায় দেশি খেজুর নামে পরিচিত আবার জলাধারের বাইরের অংশকে তামিল ভাষায় তাঙ্গল বলা হতো৷ এর থেকে বোঝা যায় জলাশয়ের নিকটবর্তী কোনো অনূর্বর জমিতে দেশি খেজুরগাছের প্রাচুর্যের কারণে এই নামটি এসেছে৷
নায়েন আবিদি
সৈয়েদা নায়েন ফাতিমা আবিদি (Syeda Nain Fatima Abidi) (Urdu: ) (জন্ম ২৩ মে ১৯৮৫) হলেন একজন পাকিস্তানি আন্তর্জাতিক নারী ক্রিকেটার। আবিদি বলেন, "আমি একজন পাকিস্তানি হয়ে এবং আমার দেশের জন্য খেলতে পেরে আমি খুবই গর্বিত। আবিদি ২০০৮ সাল থেকে জেটিবিএল এর সহকারী অধিনায়কের দায়িত্ব পালন করছেন।
২০০৯
তিনি অস্ট্রেলিয়ায় অনুষ্ঠিতব্য নারী ক্রিকেট বিশ্বকাপে পাকিস্তান জাতীয় দলের অংশ ছিলেন।
২০১০
আবিদি ২০১০ সালে চীনে অনুষ্ঠিতব্য এশিয়ান গেমেসে সোনাজয়ী পাকিস্তান জাতীয় দলেরসদস্য ছিলেন।
শাহ্ নেয়ামতুল্লাহ কলেজ
শাহ্ নেয়ামতুল্লাহ কলেজ বাংলাদেশের চাঁপাইনবাবগঞ্জ জেলার সদর উপজেলায় অবস্থিত একটি উচ্চ শিক্ষাপ্রতিষ্ঠান।
ইতিহাস
কলেজটি ১৯৭৯ সালে প্রতিষ্ঠিত। কলেজটি চাঁপাইনবাবগঞ্জ জেলার বিখ্যাত ধর্মপ্রচারক শাহ্ নেয়ামতুল্লাহ এর নামে নামকরণ করা হয়েছে। থাম্ব|শাপলা চত্তর
অবস্থান
শাহ্ নেয়ামতুল্লাহ কলেজ চাঁপাইনবাবগঞ্জ জেলার সদর উপজেলার বিশ্বরোড মোড়ে অবস্থিত। আম গবেষণা কেন্দ্র হতে এর দূরত্ব পূর্ব দিকে ২০০ গজ মাত্র।
ভবন সমূহ
থাম্ব|নতুন ভবন কলেজে মোট ৪ টি ভবন আছে। ৪ টি ভবনের একটি প্রশাসনিক ভবন হিসেবে ব্যবহৃত হয়। এছাড়াও শিক্ষার্থীদের আবাসিক সুবিধার জন্য 18 সিটের একটি হোষ্টেল আছে। হোস্টেলের জন্য আলাদা দুটি বাথরুম আছে এবং একটি রান্না ঘর আছে। বর্তমানে খেলাধুলার জন্য একটি সুন্দর মাঠ তৈরি করা হয়েছে।
সুবিধা এবং বৈশিষ্ট্যসমূহ
কলেজে রাজশাহী শিক্ষাবোর্ড এর অধীনে উচ্চ মাধ্যমিক পরীক্ষা দেওয়ার ব্যবস্থা আছে। জাতীয় বিশ্ববিদ্যালয় এর অধীনে ৩ বছর মেয়াদী ডিগ্রি পাস কোর্স এবং ৪ বছর মেয়াদী স্নাতক কোর্স এর ব্যবস্থাও আছে। এখানে উন্মুক্ত বিশ্ববিদ্যালয় এর অধীনে উচ্চ মাধ্যমিক ও ডিগ্রী পরীক্ষা দেওয়ার ও সুবিধা আছে। বিভাগের সহশিক্ষা কার্যক্রম প্রতি মাসে একবার বিতর্ক প্রতিযোগিতা অনুষ্ঠিত।
হাদায়েকে বখশিশ
হাদায়েকে বখশিশ (উর্দু: حدائق بخشش) হল ইমাম আহমদ রেজা খান বেরলভীর না'তিয়া দিওয়ান, যা ৩টি অংশ নিয়ে গঠিত। এর প্রথম অংশটি ১৩২৫ হিজরি অনুযায়ী ১৯০৭ সালে সংকলিত হয়। এখনও অবধি গবেষণা অনুসারে, এটার প্রথম দুইটি খণ্ড ১৯২৬ সালে প্রকাশিত হয়। উর্দু ছাড়াও এই সংকলনে কিছু বাণী ফারসি ও আরবি শব্দে রয়েছে। এর মধ্যে অন্তর্ভুক্ত বিখ্যাত নাতগুলির মধ্যে রয়েছে কাসিদা-এ-নূর, কাসিদা-ই মেরাজিয়া, সালাম মোস্তফা জানে রহমত পে লাখো সালাম, ছবছে আওলা ও আলা হামারা নবী, লাম ইয়াতি নাযিরু কাফি নাজর ইত্যাদি অন্তর্ভুক্ত করা হয়েছে। হাদায়েকে বখশিশের নাতগুলি সুন্দরভাবে বহু আঞ্চলিক ভাষায় এবং ইংরেজি, আরবি এবং ফারসি ভাষায় অনুবাদ করা হয়েছে। এ নিয়ে অনেক ব্যাখ্যা লেখা হয়েছে, অনেক নাতকে বিখ্যাত কবিরা গ্যারান্টি দিয়েছেন। বিশেষ করে সালাম-এ-রেজা এবং কাসিদা-এ নূরের প্রতি।
পোর্ট মোর্সবি
পোর্ট মোর্সবি (Port Moresby; তোক পিসিন ভাষায়: Pot Mosbi) দক্ষিণ-পশ্চিম প্রশান্ত মহাসাগরের দ্বীপরাষ্ট্র পাপুয়া নিউ গিনির রাজধানী ও বৃহত্তম শহর। শহরটি নিউ গিনি দ্বীপের দক্ষিণ-পশ্চিম অংশে পাপুয়া উপদ্বীপের উপকূলে, পাগা পয়েন্ট নামক অবস্থানে, ফেয়ারফ্যাক্স পোতাশ্রয় ও ওয়াল্টার উপসাগরের (গিনি উপসাগরের একটি বাহু) মধ্যবর্তী স্থানে, পোর্ট মোর্সবি পোতাশ্রয়ের পূর্ব তীরে অবস্থিত। প্রশাসনিকভাবে পোর্ট মোর্সবি পাপুয়া নিউ গিনি-র কেন্দ্রীয় প্রদেশের রাজধানী শহর, কিন্তু শহরটি নিজেই জাতীয় রাজধানী জেলা নামের আরেকটি সমগুরুত্বপূর্ণ প্রশসানিক অঞ্চল গঠন করেছে। জনসংখ্যার বিচারে অস্ট্রেলিয়া ও নিউজিল্যান্ডের বাইরে এটি দক্ষিণ প্রশান্ত মহাসাগরের বৃহত্তম শহর।
শহরটিকে ঘিরে রয়েছে রবার গাছের বাগান, পরীক্ষামূলক গবাদিপশুর খামার এবং দুগ্ধখামার। এখান থেকে কোপরা বা শুষ্ক নারিকেল শাঁস, কফি, রবার, কাঠ ও স্বর্ণ রপ্তানি করা হয়। এখানকার মূল শিল্পগুলি হল করাতকল, মদ চোলাই, তামাক প্রক্রিয়াজাতকরণ, হস্তশিল্প ও কংক্রিট উৎপাদন। মৎস্যশিকারও একটি গুরুত্বপূর্ণ অর্থনৈতিক কর্মকাণ্ড। পাপুয়া নিউ গিনিতে অনেক খনিজ সম্পদ আছে। মার্কিন যুক্তরাষ্ট্র, অস্ট্রেলিয়া, চীন, জাপান ও সিঙ্গাপুর দেশটির শিল্পখাত উন্নয়নের ব্যাপারে সহায়তা দান করেছে। ২০১৮ সালে পোর্ট মোর্সবিতে এপেক (খনিজ তেল রপ্তানিকারী রাষ্ট্রসমূহের সংস্থা)-এর সম্মেলন অনুষ্ঠিত হয়।
পোর্ট মোর্সবিতে পাপুয়ার সরকারী কার্যালয় ভবনগুলি ছাড়াও একটি আঞ্চলিক জাদুঘর, ১৯৬৫ সালে প্রতিষ্ঠিত পাপুয়া নিউ গিনি বিশ্ববিদ্যালয়, জাতীয় কর্মকাণ্ড ইন্সটিটিউট, জাতীয় উদ্ভিদ উদ্যান এবং কয়েকটি ক্রীড়াকেন্দ্র অবস্থিত। শহরের দক্ষিণে এলা সমুদ্রসৈকতে সমুদ্রস্নানের চমৎকার ব্যবস্থা আছে। লালোকি নদী থেকে সুপেয় পানির সরবরাহ করার ব্যবস্থা আছে; নদীটির উপরে একটি জলবিদ্যুৎ কেন্দ্রও আছে। শহরে সন্নিকটে বোওয়ানা নামের যুদ্ধ সমাধিস্থলটি অবস্থিত।
স্থানীয় ভৌগোলিক বৈশিষ্ট্যের কারণে পোর্ট মোর্সবিতে একটি অণু-জলবায়ুর সৃষ্টি হয়েছে। ওয়েন স্ট্যানলি পর্বতশ্রেণী দ্বারা সুরক্ষিত বলে এখানে বৃষ্টিপাতের পরিমাণ অপেক্ষাকৃত অনেক কম। বাৎসরিক ১২৭০ মিলিমিটারেরও (৫০ ইঞ্চি) কম বৃষ্টিপাত হয়, যা নিউ গিনি দ্বীপের অন্যান্য অংশের গড় বৃষ্টিপাতের তুলনায় অনেক কম। শুষ্ক জলবায়ুর কারণে কদাচিৎ খরা ও সুপেয় পানির অভাব দেখা যায়। কিন্তু একই সাথে মে থেকে সেপ্টেম্বর পর্যন্ত ভারী বর্ষণের হাত থেকে শহরটি রক্ষা পায়। সমুদ্রের মধ্যে প্রবাল প্রাচীরের কারণে পোর্ট মোর্সবির পোতাশ্রয়টি উত্তর পশ্চিম থেকে আগত প্রতিকূল জলবায়ু থেকেও সুরক্ষিত থাকে। শহরের জলবায়ু ক্রান্তীয় সাভানা প্রকৃতির (ক্যোপ্পেন শ্রেণীবিভাজন অনুযায়ী)। তাপমাত্রা প্রায় সারা বছর ধরে সর্বনিম্ন ২৩ থেকে সর্বোচ্চ ৩২ ডিগ্রী সেলসিয়াসের মধ্যে থাকে।
পোর্ট মোর্সবি এলাকাতে ইউরোপীয়দের আগমনের বহু হাজার বছর আগে থেকেই মোতু এবং কোইতাবু জাতির লোকেরা বাস করত। তারা মৎস্য শিকার করত ও রাঙা আলুর চাষ করত। মোতু জাতির লোকেরা এখানে প্রায় ২ হাজার বছর আগে অভিবাসনের মাধ্যমে আগমন করে। যদিও এলাকাটির মাটি অনুর্বর এবং এখানে বৃষ্টিপাত কম, তা সত্ত্বেও তারা বিশালাকার (৫০ ফুট দীর্ঘ) পালতোলা নৌকা বানিয়ে পাপুয়া উপসাগরের উপকূলবর্তী এলাকাগুলিতে নৌকায় ভ্রমণ করতে পারত এবং অন্যান্য বসতিগুলির সাথে বাণিজ্য করত; তারা মৃৎশিল্পজাত বিভিন্ন দ্রব্যের বিনিময়ে সাগু ময়দা আমদানি করত।
পোর্ট মোর্সবি এখন যে এলাকাটিতে, সেখানে ১৮৭৩ সালে ব্রিটিশ ক্যাপ্টেন জন মোর্সবি একটি অভিযান সম্পন্ন করেন। তিনি তাঁর বাবার অ্যাডমিরাল স্যার ফেয়ারফ্যাক্স মোর্সবি-র নামে এলাটির একাংশের নাম রাখেন ফেয়ারফ্যাক্স এবং অপর অংশের নাম রাখেন মোর্সবি। এর প্রায় ১০ বছর পরে ১৮৮৪-৮৫ সালে যুক্তরাজ্য ব্রিটিশ নিউ গিনি উপনিবেশটি সৃষ্টি করে এবং সমগ্র এলাকাটিকে পোর্ট মোর্সবি নাম দিয়ে উপনিবেশের রাজধানী বানায়।
২য় বিশ্বযুদ্ধের সময় পোর্ট মোর্সবি মিত্রশক্তিদের জন্য একটি গুরুত্বপূর্ণ সামরিক ঘাঁটি ছিল। যুদ্ধের দুই পক্ষই প্রবাল সাগর ও দক্ষিণ প্রশান্ত মহাসাগরের উপর নিয়ন্ত্রণ প্রতিষ্ঠার লড়াইয়ে শহরটিকে দখলে রাখতে চাইছিল। ১৯৪২ সালে প্রবাল সাগরের যুদ্ধে জাপানি নৌবাহিনী শহরটিকে নিয়ন্ত্রণে নিতে চাইলে মার্কিন যুক্তরাষ্ট্রের নৌবাহিনী তাদের সাথে যুদ্ধ করে ও তাদের পরাজিত করে। এর পরের বছর জাপান স্থলপথে ওয়েন স্ট্যানলি পর্বতশ্রেণী অতিক্রম করে শহরটি আক্রমণ করলে সেটিকেও মিত্রবাহিনী রুখে দেয়।
১৯৪৫ সালের পরে এটি অস্ট্রেলীয় বহির্দেশীয় অঞ্চল পাপুয়া এবং পরে অস্ট্রেলিয়া-শাসিত জাতিসংঘ ট্রাস্ট অঞ্চল নিউ গিনির প্রশাসনিক রাজধানীতে পরিণত হয়। অস্ট্রেলীয়দের শাসনামলে শহরটি একটি অনুন্নত বন্দর শহর থেকে আধুনিক সুযোগসুবিধাসম্পন্ন একটি সুপরিকল্পিত শহরে পরিণত হয়। ১৯৭৪ সালে পোর্ট মোর্সবিকে জাতীয় রাজধানী জেলার মর্যাদা দেওয়া হয়। ১৯৭৫ সালে পাপুয়া নিউ গিনি স্বাধীনতা লাভ করলে পোর্ট মোর্সবি এর রাজধানীতে পরিণত হয়।
১৯৬৯, ১৯৯১ ও ২০১৫ সালে পোর্ট মোর্সবিতে প্রশান্ত মহাসাগরীয় ক্রীড়া প্রতিযোগিতার (প্যাসিফিক গেমস) আয়োজন হয়। শহরে ক্রিকেট, ফুটবলও রাগবি খেলার আলাদা আলাদা ক্রীড়াক্ষেত্র আছে।
পোর্ট মোর্সবি থেকে জাহাজপথে অস্ট্রেলিয়ার সিডনি শহর এবং পাপুয়ার নিউ গিনির অন্যান্য বন্দর শহরে যোগাযোগ আছে। এখানে একটি আন্তর্জাতিক বিমানবন্দরও আছে, যার নাম জ্যাকসনস আন্তর্জাতিক বিমানবন্দর। সোগেরি, কুইকিলা এবং রুয়ানা জলপ্রপাতে সড়কপথে যাওয়ার সুব্যবস্থা আছে।
আভা আলম
আভা আলম (১৯৪৭ - ১৯৭৬) ছিলেন একজন বাংলাদেশি ধ্রুপদি সঙ্গীতশিল্পী ও সঙ্গীত শিক্ষিকা। সঙ্গীতে বিশেষ অবদানের স্বীকৃতিস্বরূপ তিনি ১৯৭৮ খ্রিষ্টাব্দে বাংলাদেশ সরকার কর্তৃক মরণোত্তর একুশে পদকে ভূষিত হন।
প্রারম্ভিক ও কর্মজীবন
১৯৪৭ খ্রিষ্টাব্দের ২৬ ডিসেম্বর মাদারীপুর জেলা শহরে আভা আলম জন্ম গ্রহণ করেন। তার পিতার নাম হরিপদ দে। তার প্রকৃত নাম আভা দে। ১৯৬৪ খ্রিষ্টাব্দে গুনীব্যক্তিত্ব তরিকুল আলমের সাথে বিবাহ বন্ধনে আবদ্ধ হন এবং আভা আলম নামে পরিচিতি লাভ করেন।
আভা কিশোর বয়সে মিঠুন দে এবং তার পিতার নিকট থেকে সঙ্গীতের জ্ঞান অর্জন করেন। তিনি যখন অষ্টম শ্রনীর ছাত্রী ১৯৫৯ খ্রিষ্টাব্দে থেকে তৎকালীন রেডিও পাকিস্তানের ঢাকা কেন্দ্র থেকে সঙ্গীত পরিবেশন শুরু করেন। ঢাকায় টেলিভিশন সার্ভিস চালু হলে তিনি টিভিতে উচ্চাঙ্গ সঙ্গীত পরিবেশন করে বিপুল প্রশংসা আর্জন করেন। স্বামীর চাকরির সুবাদে বিভিন্ন সময়ে তিনি করাচি, রাওয়ালপিন্ডি, হায়দ্রাবাদ বিভিন্ন স্থানে সঙ্গীত পরিবেশন করে বিপুল খ্যাতি অর্জন করেন। তিনি লাহোর ও করাচির  বেতার এবং টেলিভিশনেও তিনি সঙ্গীত পরিবেশন করেছেন। সেখানে থাকাকালে তিনি ওস্তাদ আজহার মজিদের নিকট শাস্ত্রীয় সঙ্গীতে দীক্ষা লাভ করেন। ঐ সময়ে পাকিস্তানের সঙ্গীত সম্রাজ্ঞী রোশন আরা বেগমের সান্নিধ্যও লাভ করেন। নিখিল পাকিস্তান সঙ্গীত সম্মেলনে অংশগ্রহণ করে একঘণ্টা ব্যাপী "পুরিয়া ধানেশ্রী" রাগ সঙ্গীত পরিবেশন করে উপস্থিত সকল শ্রতাদের বিস্ময়াভিভূত করেছিলেন।
তিনি আতিক সঙ্গীত একাডেমির অধ্যক্ষ, সেনানিবাস সঙ্গীত একাডেমির সহ-অধ্যক্ষ এবং ঢাকা বিশ্ববিদ্যালয়ের উচ্চাঙ্গ সঙ্গীত পরীক্ষার অন্যতম পরিক্ষক ছিলেন।
মৃত্যু
১৯৭৬ খ্রিষ্টাব্দের ২১ নভেম্বর তার অকাল মৃত্যু ঘটে।
আর্জুমান্দ বানু
আর্জুমান্দ বানু হলেন বাংলাদেশের একজন প্রখ্যাত রাজনীতিবিদ ও ১ম জাতীয় সংসদের ৩১৪ (সংরক্ষিত নারী আসন-১৪) আসন থেকে নির্বাচিত জাতীয় সংসদ সদস্য। তিনি ছিলেন বাংলাদেশের প্রথম জাতীয় সংসদে বৃহত্তর নোয়াখালী থেকে নির্বাচিত সংরক্ষিত মহিলা আসনের সর্বপ্রথম সংসদ সদস্য।
কনুরু
কানরু (ইংরাজি:Kanuru) ভারতের অন্ধ্রপ্রদেশ রাজ্যের কৃষ্ণা জেলার বিজয়ভাড়া এলাকা। ২৩ মার্চ ২০১৭ তারিখে, জিও.ওয়ান এর ১০৪ টি পৌর প্রশাসন ও নগর উন্নয়ন বিভাগের হিসাবে, এটি বিজয়ওয়াড়া মহানগর এলাকায় একটি অংশ হয়ে ওঠে।   এটি বিজয়ওয়াড রাজস্ব বিভাগের পেনামালুরুর মন্ডলে অবস্থিত।
জনসংখ্যার উপাত্ত
ভারতের ২০১১ সালের আদম শুমারি অনুসারে কনুরু শহরের জনসংখ্যা হল ৪৯,০০৬জন। এর মধ্যে পুরুষ ২৬,৫৭৪ জন এবং মহিলা জনসংখ্যা হল ২২,৪৩২ জন।শিক্ষার হার ৮৬.০৭% এবং জনসংখ্যার ৪,৪০১ জন ৬ বছরের কম বয়সী।
শিক্ষা ব্যবস্থা
স্কুল ও স্কুল শিক্ষা বিভাগের অধীন সরকারি, অনুমোদিত এবং বেসরকারী স্কুল প্রাথমিক ও মাধ্যমিক স্কুল শিক্ষা প্রদান করা হয়। বিভিন্ন স্কুল দ্বারা নির্দেশিত শিক্ষা মাধ্যম হল  ইংরেজি ও তেলুগু ।
বে-নজীর আহমদ
স্বাধীনতা আন্দোলন
যুবক বয়সে আহমেদ বাংলাদেশে ব্রিটিশ শাসনের বিরুদ্ধে লড়াই করে গ্রেফতার হন। তবে পদ্মা নদী দিয়ে তিনি পালাতে সক্ষম হয়েছিলেন।
লেখকজীবন
পরবর্তী জীবনে তিনি লেখালেখি করেছেন। তিনি মূলত নজরুল ঘরানার লেখক ছিলেন। তার বিভিন্ন লেখা বাংলাদেশের মাধ্যমিক ও উচ্চ মাধ্যমিক পর্যায়ের পাঠ্যক্রমের অন্তর্ভুক্ত হয়।
বাংলাদেশ সেনাবাহিনীর কর্মরত জেনারেলদের তালিকা
এটি বাংলাদেশ সেনাবাহিনীর বর্তমান জেনারেলদের তালিকা। বর্তমানে সেনাবাহিনীতে একজন পূর্ণ জেনারেল, ৬জন লেফটেন্যান্ট জেনারেল এবং ৫৩জন মেজর জেনারেল রয়েছে।
বর্তমান বাংলাদেশ সেনাবাহিনীর জেনারেল
এসবিপি(বার),ওএসপি, এনডিইউ,পিএসসি, পিএইচডি - বাংলাদেশ সেনাবাহিনীর সেনাপ্রধান (সিএএস), সেনা সদর দপ্তর (এএইচকিউ), ঢাকা সেনানিবাস, কর্নেল অব দি রেজিমেন্ট, দ্য ইস্ট বেঙ্গল রেজিমেন্ট, বাংলাদেশ ইনফ্যান্ট্রি রেজিমেন্ট; এবং কর্নেল কমান্ড্যান্ট, কোর অব মিলিটারি পুলিশ - ৯ম বাংলাদেশ মিলিটারি একাডেমি (বিএমএ) দীর্ঘ মেয়াদী কোর্স।
সরকারি মোহাম্মদপুর মডেল স্কুল অ্যান্ড কলেজ
সরকারি মোহাম্মদপুর মডেল স্কুল অ্যান্ড কলেজ বাংলাদেশের ঢাকাতে অবস্থিত একটি পাবলিক সহ-শিক্ষাপ্রতিষ্ঠান (তৃতীয় থেকে দ্বাদশ শ্রেণি পর্যন্ত)। এটির ধারণক্ষমতা ৩,৯৬০ জন এবং এখানে বর্তমানে ৩,৫০০ এর অধিক শিক্ষার্থী অধ্যয়ন করছে।
ইতিহাস
বাম|থাম্ব| জিএমএমএসসি ক্যাম্পাস সরকারি মোহাম্মদপুর মডেল স্কুল অ্যান্ড কলেজ শের-ই-বাংলা কৃষি বিশ্ববিদ্যালয়ের পশ্চিমে এবং মিরপুর রোডের সোহরাওয়ার্দী মেডিকেল কলেজ হাসপাতালের কলেজ গেইট বাস স্ট্যান্ডের কাছে গজনবী রোডে অবস্থিত একটি সহ-শিক্ষামূলক বাংলাদেশী শিক্ষাপ্রতিষ্ঠান (তৃতীয়-দ্বাদশ শ্রেণি পর্যন্ত)। গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের ২০০৪ সালে এই প্রতিষ্ঠানটি প্রতিষ্ঠা করেছিল। এর দুটি ভবন রয়েছে যার প্রতিটিতে ছয় তলা এবং আরও দুটি প্রশস্ত ভবন রয়েছে যার প্রতিটিতে সাত তলা রয়েছে। এটিতে একটি কম্পিউটার ল্যাব, বিজ্ঞান অনুষদের জন্য বিভিন্ন স্বতন্ত্র গবেষণাগার রয়েছে। এটিতে ছেলে এবং মেয়েদের জন্য দুটি পৃথক এবং প্রশস্ত মাঠ রয়েছে। এখানে শিক্ষা মন্ত্রণালয়ের সরাসরি নিয়োগপ্রাপ্ত প্রভাষকরা শিক্ষার্থীদের অত্যন্ত স্নেহ ও যত্নের সাথে শিক্ষা দেন। এই প্রতিষ্ঠানের মাননীয় অধ্যক্ষ লেঃ কর্নেল কামাল আকবর, এএফডব্লিউসি, পিএসসি, ইনফ, বাংলাদেশ সেনাবাহিনীর একজন মেধাবী সেনা কর্মকর্তা। বার্ষিক ক্রীড়া, বার্ষিক সাংস্কৃতিক অনুষ্ঠান, বহির্মুখী বক্তৃতা প্রতিযোগিতা, বিতর্ক, স্কাউটিং, বিএনসিসি ইত্যাদি সহ সহ-পাঠ্যক্রমিক কর্মকাণ্ডগুলো দুর্দান্ত আড়ম্বরপূর্ণ অনুষ্ঠানের সাথে পালন করা হয়। বিদ্যালয়টি স্বাধীনতা দিবস, বিজয় দিবস উদ্‌যাপন করে এবং পহেলা বৈশাখ উপভোগ করে। কলেজ প্রাঙ্গণে বৈশাখী মেলাও অনুষ্ঠিত হয়।
শিক্ষার্থী
প্রতিষ্ঠানটি ছেলে ও মেয়ে উভয়ের জন্য প্রাথমিক, মাধ্যমিক এবং উচ্চ মাধ্যমিক শিক্ষা দেয়।।একটি প্রবেশিকা পরীক্ষা এবং মৌখিক পরীক্ষার উপর ভিত্তি করে ভর্তি নেয়া হয়। সাধারণত শিক্ষার্থীরা তৃতীয়, ষষ্ঠ, নবম বা একাদশ শ্রেণিতে প্রতিষ্ঠানে ভর্তি হতে পারে।
সু্যোগ - সুবিধা
এখানে সাততলা বিশিষ্ট ভবন, একটি গ্রন্থাগার, বিজ্ঞান ল্যাব ও একটি কম্পিউটার ল্যাব এবং ছেলে ও মেয়েদের জন্য আলাদা খেলার মাঠ রয়েছে। ক্যাম্পাসটি সিসিটিভি-সুরক্ষিত; এখানে রাজনীতি এবং ধূমপান নিষিদ্ধ।
পাঠক্রম বহির্ভূত কার্যক্রম
সরকারি মোহাম্মদপুর মডেল স্কুল অ্যান্ড কলেজে বার্ষিক ক্রীড়া ও সাংস্কৃতিক অনুষ্ঠান এবং একটি বহির্মুখী ভাষণ প্রতিযোগিতা রয়েছে। ক্লাবগুলির মধ্যে বিজ্ঞান, বিতর্ক, ভাষা, স্কাউটিং এবং বিএনসিসি অন্তর্ভুক্ত রয়েছে ।
আসাদ কায়সার
আসাদ কায়সার (জন্ম ১৫ নভেম্বর ১৯৬৯) একজন পাকিস্তানি রাজনীতিবিদ যিনি পাকিস্তানের জাতীয় পরিষদের প্রাক্তন স্পিকার, আগস্ট ২০১৮ থেকে ১০ এপ্রিল ২০২২ পর্যন্ত দায়িত্ব পালন করেছেন। তিনি আগস্ট ২০১৮ সাল থেকে পাকিস্তানের জাতীয় পরিষদের সদস্য ছিলেন। এর আগে, তিনি ২০১৩ থেকে ২০১৮ পর্যন্ত খাইবার পাখতুনখোয়া প্রদেশের প্রাদেশিক পরিষদের সদস্য ছিলেন এবং মে ২০১৩ থেকে আগস্ট ২০১৮ পর্যন্ত খাইবার পাখতুনখোয়া বিধানসভার ১৪ তম স্পিকার হিসাবে দায়িত্ব পালন করেছিলেন।
প্রাথমিক জীবন এবং শিক্ষা
কায়সার জন্ম ১৯৬৯ সালের ১৫ নভেম্বর পাকিস্তানের সোবি জেলাতে । দ্য এক্সপ্রেস ট্রিবিউনের মতে, তিনি ১৯৬৮ সালের ১৫ নভেম্বর মারঘুজে জন্মগ্রহণ করেছিলেন।
তিনি প্রাথমিক শিক্ষা মারঘুজের সরকারী উচ্চ মাধ্যমিক বিদ্যালয় থেকে লাভ করেন । তিনি পেশোয়ার বিশ্ববিদ্যালয় থেকে স্নাতক ডিগ্রি অর্জন করেছেন। তিনি সরকারী পোস্ট স্নাতক কলেজ (স্বাবি) থেকে স্নাতক এবং কলা স্নাতক ডিগ্রি অর্জন করেন।
১৯৯৫ সালে স্নাতক হওয়ার পর তিনি জামায়াতে ইসলামী পাকিস্তানের যুব শাখার পাসবনের বিভাগীয় সভাপতি হন।
টনি জা
জাপানোম ইয়েরুম (จาพนม ยีรัมย์), বা তাতচাকোর্ন ইয়েরুম (ทัชชกร ยีรัมย์) বা ফানোম ইয়েরুম (พนม ยีรัมย์; ) (জন্মঃ- ৫ই ফেব্রুয়ারি ১৯৭৬), আন্তর্জাতিকভাবে যিনি টনি জা নামে পরিচিত, এবং থাইল্যান্ডে জা ফানোম (จา พนม) নামে পরিচিত, একজন থাই মার্শাল আর্টিস্ট, শারীরিক প্রশিক্ষক, অভিনেতা, প্রযোজক, অ্যাকশন কোরিওগ্রাফার, লেখক, পরিচালক, স্টান্ট ম্যান।  তিনি তার ছবি ওং-বাক: মুয়াই থাই ওয়ারিয়র, টম-ইয়ামন-গুং, ওং-বাক ২: দ্য বিগিনিং, ওং-বাক ৩ এবং টম-ইয়ামন-গুং ২ ইত্যাদি চলচ্চিত্রে অভিনয়ের জন্য বিখ্যাত।
আসাদ কায়সার
রাজনৈতিক পেশা
কায়সার তার রাজনৈতিক জীবন জামায়াতে ইসলামী পাকিস্তান (জেআই) দিয়ে শুরু করেছিলেন। ১৯৮৪ সালে তিনি কোঠা কলেজ সোবীর নাজিমকে ইসলামী জমিয়তে-ই তালাবার প্রার্থী হিসাবে নির্বাচিত করেছিলেন যেখানে তিনি দু'বছর দায়িত্ব পালন করেছেন।
১৯৯৬ সালে পাকিস্তান তেহরিক-ই-ইনসাফ (পিটিআই) গঠনের পরে তিনি যোগ দিয়েছিলেন। একই বছর তিনি পিটিআইয়ের জেলা সভাপতি মনোনীত হন। তিনি ২০০৮ সালে পিটিআই খাইবার পাখতুনখার রাষ্ট্রপতি হন  যেখানে তিনি ২০১৩ অবধি দায়িত্ব পালন করেছিলেন।
তিনি ২০১৩ সালের পাকিস্তানের সাধারণ নির্বাচনে নির্বাচনী এলাকা এনএ -১৩ (সোবি -২) থেকে পিটিআইয়ের প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন । তিনি ৪৮,৫৭৬ ভোট পেয়ে জামায়াত ওলামায়ে ইসলাম (এফ) (জেআইআই-এফ) এর প্রার্থী আতাউল হককে পরাজিত করেছিলেন। একই নির্বাচনে তিনি খাইবার পাখতুনখোয়া প্রদেশের সংসদীয় আসনে পিটি -৩৩ (স্ববি-ভি) থেকে পিটিআইয়ের প্রার্থী হিসাবে নির্বাচিত হয়েছিলেন। তিনি ১৪,১৬৫ ভোট পেয়ে পাকিস্তান মুসলিম লীগ ( এনএম ) (পিএমএল-এন) প্রার্থী সাজ্জাদ আহমদকে পরাজিত করেছিলেন। নির্বাচনের পরে, তিনি তার খাইবার পাখতুনখোয়া বিধানসভা আসনটি ধরে রেখে জাতীয় সংসদীয় আসনটি খালি করেছিলেন। ৩০ শে মে ২০১৩-তে তিনি খাইবার পাখতুনখোয়া প্রদেশের পরিষদের ১৪ তম স্পিকার হিসাবে বিনা প্রতিদ্বন্দ্বিতায় নির্বাচিত হয়েছিলেন।
১৯৯৪ পাকিস্তানের সাধারণ নির্বাচনে তিনি পিটি -৪৪ (স্বাবি -২) থেকে পিটিআইয়ের প্রার্থী হিসাবে খাইবার পাখতুনখোয়া প্রদেশের প্রাদেশিক পরিষদে পুনর্নির্বাচিত হন। তিনি ৩১,৬৫৮ ভোট পেয়ে আওয়ামীলীগের (এএনপি) প্রার্থী গুল জামিন শাহকে পরাজিত করেছিলেন। একই নির্বাচনে তিনি নির্বাচনী এলাকা এনএ -১ (স্বাবি -১) থেকে পিটিআইয়ের প্রার্থী হয়ে জাতীয় সংসদে পুনরায় নির্বাচিত হয়েছিলেন। তিনি ৭৪৮,৯৭০ ভোট পেয়ে মাওলানা ফজল আলী হক্কানিকে পরাজিত করেছিলেন। তার নির্বাচনের পরে, তিনি তার প্রাদেশিক সংসদীয় আসন পিকে -৪৪ (সোয়াবি -২) জাতীয় সংসদীয় আসন এনএ -১ (স্বাবি -১) এর পক্ষে ছেড়ে দিয়েছিলেন।
১০ আগস্ট ২-১৮ এ, পিটিআই তাকে পাকিস্তানের জাতীয় পরিষদের স্পিকারের কার্যালয়ে মনোনীত করেছিল was ১৫ আগস্ট ২০১৮ এ, তিনি পাকিস্তানের জাতীয় পরিষদের স্পিকার নির্বাচিত হয়েছিলেন। তিনি সৈয়দ খুরশিদ আহমেদ শাহের ১৪৬ ভোটের বিপরীতে ১৭৬ ভোট পেয়েছিলেন।
ব্যক্তিগত জীবন
২০২০ সালের এপ্রিলে, কায়সার পাকিস্তানের করোনভাইরাস মহামারী চলাকালীন কোভিড-১৯ এ আক্রান্ত হয়েছিলেন।
বেনাপোল এক্সপ্রেস
বেনাপোল এক্সপ্রেস ঢাকা-বেনাপোল রুটে চলাচলকারী একমাত্র আন্তঃনগর ট্রেন পরিষেবা যা ২০১৯ সালের ১৭ই জুলাই চালু করা হয়। বাংলাদেশ রেলওয়ে সংস্থার পশ্চিমাঞ্চল রেলওয়ে বিভাগ কর্তৃক পরিচালিত একটি বিলাসবহুল ও অত্যাধুনিক­ ট্রেন এটি।
ইতিহাস
১৯৬৫ সালে পাক-ভারত যুদ্ধ শুরু হলে ঢাকা থেকে বেনাপোলগামী এবং খুলনা থেকে বেনাপোলগামী রেল পরিষেবা বন্ধ করে দেয়া হয়। তবে রেলসড়ক ও স্টেশনসমূহ অবিনষ্ট থেকে যায়। ২০১৪ সালে যশোর থেকে বেনাপোল অবধি রেলসড়কের সংস্কার করা হয়। একই সঙ্গে স্টেশনগুলোর সার্বিক সংস্কার করা হয়। পরবর্তীকালে এই পথ দিয়ে খুলনা-কলকাতা রেলপরিষেবা চালু করা হয়। তবে ঢাকা-বেনাপোল রুটে কোন সরাসরি রেল পরিষেবা না থাকায় বাংলাদেশ সরকার এই রুটে একটি নতুন ট্রেন সেবা চালুর সিদ্ধান্ত নেয়। ২০১৯ এর জুলাই মাসের ১৭ তারিখ বুধবার বেনাপোল স্টেশন থেকে ঢাকার উদ্দেশ্যে “বেনাপোল এক্সপ্রেস” যাত্রা শুরু করে। গণভবন থেকে ভিডিও সম্মেলনের মাধ্যমে নতুন এ রেল পরিষেবার উদ্বোধন করেন প্রধানমন্ত্রী শেখ হাসিনা। প্রাথমিক ভাবে তিনটি নাম প্রধানমন্ত্রীর কাছে পাঠানো হয়। সেগুলোর হলো বেনাপোল এক্সপ্রেস, বন্দর এক্সপ্রেস ও ইছামতী এক্সপ্রেস। প্রধানমন্ত্রী বেনাপোল এক্সপ্রেস নামটি দেন।
শুরুতে ইন্দোনেশিয়া থেকে আমদানিকৃত অত্যাধুনিক প্রযুক্তির ব্রডগেজে নতুন ১২টি কোচ দিয়ে চলাচল শুরু করে ট্রেনটি। পরে তা পরিবর্তন করে ভারত থেকে আমদানিকৃত ব্রডগেজে পুরাতন ১০টি কোচ দেওয়া হলে বেনাপোলবাসী অত্যাধুনিক প্রযুক্তির নতুন কোচ পাওয়ার দাবিতে আন্দোলন শুরু করে।
অবশেষে ২০২৩ সালের ১৮ই এপ্রিল ঈদুল ফিতরের উপহার হিসেবে চীন থেকে (পদ্মা রেল লিংক প্রকল্পের আওতায়) সদ্য আমদানিকৃত অত্যাধুনিক প্রযুক্তির ব্রডগেজে ১২টি কোচ দিয়ে যাত্রা শুরু করে বেনাপোল এক্সপ্রেস।
যাত্রাবিরতির স্টেশনসমূহ
বেনাপোল এক্সপ্রেস ট্রেনটি যাত্রাপথ ১০টি রেলস্টেশনে যাত্রাবিরতি করে। এসব স্টেশনে যাত্রীরা ওঠানামা করেন।
রোলিং স্টক
বেনাপোল এক্সপ্রেস ট্রেনটি চীন থেকে (পদ্মা রেল লিংক প্রকল্পের আওতায়) সদ্য আমদানিকৃত ব্রডগেজ কোচগুলো দিয়ে পরিচালনা করা হয়। এই ট্রেনে মোট ১২টি কোচ রয়েছে। যার মধ্যে-
সুযোগ-সুবিধা
এই ট্রেনের অত্যাধুনিক প্রযুক্তির ব্রডগেজ কোচগুলো আমদানি করা হয়েছে চীন থেকে। এসব কোচগুলোতে রয়েছে অত্যাধুনিক বায়ো-টয়লেট, আরামদায়ক আসন, সিসি-ক্যামেরা, স্লাইডিং ডোর ইত্যাদি। এই ট্রেনে দুই পাশের দুই গার্ডব্রেক+খাবার গাড়ী সম্বলিত শোভন চেয়ার কোচে রয়েছে মাতৃ-দুগ্ধ কর্ণার।
চট্টগ্রাম–কক্সবাজার রেলপথ
চট্টগ্রাম-কক্সবাজার লাইন বাংলাদেশ রেলওয়ের একটি রেলপথ। এই লাইনটি পূর্বাঞ্চল রেলওয়ে কর্তৃক পরিচালিত ও রক্ষণাবেক্ষণ করা হয়।
ইতিহাস
আসাম বেঙ্গল রেলওয়ে কোম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর এবং দোহাজারী লাইন ১৯৩১ সালের মধ্যে নির্মাণ কাজ শেষ করে। ২০১০ সালে দোহাজারী থেকে রামু হয়ে কক্সবাজার ও রামু থেকে মিয়ানমারের কাছে ঘুমধুম পর্যন্ত ১২৮ কিলোমিটার রেলপথ নির্মাণ প্রকল্প নেওয়া হয়। প্রকল্প নেওয়ার সময় ২০১৩ সালের মধ্যে কাজ শেষ করার কথা ছিল। তা বাড়িয়ে করা হয় ২০১৮ সাল পর্যন্ত। কিন্তু ঠিকাদার নিয়োগ করা হয় ২০১৭ সালে। চট্টগ্রামের দোহাজারী থেকে কক্সবাজার রেললাইন ২০২২ সালে সারা দেশের রেলওয়ে নেটওয়ার্কের সঙ্গে যুক্ত হবে আশা করছে সরকার।
প্রকল্পের উদ্দেশ্য
পর্যটন নগরী কক্সবাজারে যাতায়াত সহজ করা। পাশাপাশি মিয়ানমারসহ ট্রান্স-এশিয়ান রেলওয়ের সঙ্গে বাংলাদেশকে যুক্ত করা। তবে কক্সবাজার থেকে মিয়ানমার পর্যন্ত ২৮ কিলোমিটারের কাজ আপাতত হচ্ছে না। কক্সবাজারের মহেশখালীতে গভীর সমুদ্রবন্দর, তাপবিদ্যুৎকেন্দ্র, শিল্প অঞ্চলসহ অর্থনৈতিক উন্নয়নে নানা প্রকল্পের কাজ চলছে। চট্টগ্রামের সঙ্গে কক্সবাজারের যোগাযোগব্যবস্থা সহজ ও দ্রুত করার জন্য কর্ণফুলী নদীর তলদেশে চলছে টানেলের নির্মাণকাজ। রেললাইনটি নির্মিত হলে ট্রান্স‌ এশিয়ান রেলওয়ের সঙ্গে সংযোগ স্থাপিত হবে এবং পর্যটন শহর কক্সবাজারকে রেলওয়ে নেটওয়ার্কের সঙ্গে যুক্ত করা যাবে।
প্রকল্পের ব্যয়, সময়কাল ও ঠিকাদার
চট্টগ্রামের দোহাজারী থেকে কক্সবাজার পর্যন্ত ১০০ কিলোমিটার রেলপথ নির্মাণে প্রথমে ব্যয় ধরা হয় ১ হাজার ৮৫২ কোটি টাকা। ২০১৬ সালে প্রকল্প প্রস্তাব সংশোধন করে ব্যয় বেড়ে দাঁড়ায় ১৮ হাজার ৩৪ কোটি টাকা। ২০১৮ সালের জুলাইয়ে প্রকল্পটির নির্মাণকাজ শুরু হয়। চীনের ঠিকাদারি প্রতিষ্ঠান চায়না রেলওয়ে ইঞ্জিনিয়ারিং করপোরেশন (সিআরইসি) ও বাংলাদেশের তমা কনস্ট্রাকশন কোম্পানি এবং চায়না সিভিল ইঞ্জিনিয়ারিং কনস্ট্রাকশন করপোরেশন (সিসিইসিসি) ও বাংলাদেশের ম্যাক্স ইনফ্রাস্ট্রাকচার লিমিটেড পৃথক দুই ভাগে কাজটি করছে। এটি সরকারের অগ্রাধিকার (ফাস্ট ট্র্যাক) প্রকল্পের অন্তর্ভুক্ত। প্রকল্পে ঋণ সহায়তা দিচ্ছে এশীয় উন্নয়ন ব্যাংক (এডিবি)।
প্রকল্প নেওয়ার সময় ২০১৩ সালের মধ্যে কাজ শেষ করার কথা ছিল। তা বাড়িয়ে করা হয় ২০১৮ সাল পর্যন্ত। কিন্তু ঠিকাদার নিয়োগ করা হয় ২০১৭ সালে। তখন প্রকল্পের কাজ শেষ করার সময়সীমা ঠিক করা হয় ২০২২ সালের জুন পর্যন্ত। প্রকল্পের মেয়াদ আরও এক বছর বাড়ানোর প্রস্তাব দেওয়া হয়েছে। সে ক্ষেত্রে ২০২৩ সালের জুনে চালু হতে পারে নতুন এই রেলপথ।
দোহাজারী থেকে কক্সবাজার পর্যন্ত মোট ১০০ কিলোমিটার সিঙ্গেল লাইন ডুয়েল গেজ রেলপথ নির্মিত হচ্ছে। পুরো প্রকল্পে ৩৯টি মেজর ব্রিজ এবং ২৪২টি কালভার্ট রয়েছে। হাতি চলাচলের জন্য আন্ডারপাস ও ওভাপাস নির্মাণ করা হচ্ছে।
স্টেশন তালিকা
চট্টগ্রাম-কক্সবাজার রেল পথের মধ্যে কক্সবাজার অংশের নির্মিত ঝিনুকাকৃতির আইকনিক ভবনটি দেশের একমাত্র আইকনিক রেলস্টেশন। ২৯ একর জমির ওপর গড়ে ওঠা রেলস্টেশন ভবনটি ১ লাখ ৮৭ হাজার ৩৭ বর্গফুটের। চট্টগ্রাম-কক্সবাজার রেললাইনে থাকা রেলওয়ে স্টেশন গুলোর তালিকা নিম্নে উল্লেখ করা হলো:
ষোলশহর-নাজিরহাট ঘাট লাইন
আসাম বেঙ্গল রেলওয়ে ষোলশহর থেকে নাজিরহাটের হালদা নদীর ঘাট পর্যন্ত একটি মিটারগেজ রেললাইন তৈরি করে ১৯৩০ সালে৷
ইসোয়াতিনি
দেশের জনসংখ্যার বেশিরভাগ অংশ জাতিগতভাবে সোয়াজি। দেশের মূল ভাষা সোয়াজি (স্থানীয় ভাবে সিসোয়াতি নামে পরিচিত)। সোয়াজিরা ১৮ তম শতাব্দীর মাঝামাঝি নাগভানে তৃতীয়-এর নেতৃত্বের অধীনে তাদের রাজ্য প্রতিষ্ঠা করেছিলেন। দেশ ও সোয়াজি জাতি তাদের নাম গ্রহণ করেছে ১৯ শতকের রাজা মসোয়াতি দ্বিতীয়-এর থেকে, যার শাসনামলে সোয়াজি অঞ্চল বিস্তৃত এবং ঐক্যবদ্ধ ছিল। বর্তমান সীমানা ১৮৮১ সালে আফ্রিকা দখলের লড়াই-এর সময়কালে তৈরি হয়েছিল। দ্বিতীয় বোয়ার যুদ্ধের পর, সোয়াজিল্যান্ড নামে দেশটি ব্রিটিশের অধীনে ছিল ১৯০৩ সাল থেকে ১৯৬৮ সালের ৬ সেপ্টেম্বর পর্যন্ত। ১৯৬৮ সালের ৬ সেপ্টেম্বর দেশটি স্বাধীনতা লাভ করে। ২০১৮ সালের এপ্রিল মাসে দেশের সরকারী নাম কিংডম  অব সোয়াজিল্যান্ড থেকে কিংডম অব ইসোয়াতিনি-এ  পরিবর্তন করা হয়, যা সাধারণত সোয়াজি ভাষায় ব্যবহৃত হয়।
দেশে দ্বৈতশাসন ব্যবস্থার সরকার রয়েছে। ১৯৮৬ সালের পর এনভেনমামা ("রাজা") মসোয়াতি তৃতীয় এবং এনডলভুকতি ("রানী মা") এনফোব্বি তফওয়ালা কর্তৃক দেশটি যৌথভাবে শাসিত হচ্ছে। রাজা রাষ্ট্রের প্রশাসনিক প্রধান। তিনি দেশের প্রধানমন্ত্রী এবং দেশের সংসদ উভয় কক্ষের (সেনেট এবং সংসদ অধিবেশনের) প্রতিনিধি নিযুক্ত করেন এবং রাষ্ট্রের রাষ্ট্রপতির দায়িত্ব পালন করেন। তিনি জাতির প্রথাগত উৎসব এবং বার্ষিক উমলংঙা অনুষ্ঠানের সময় সভাপতিত্ব করেন। সংসদ অধিবেশনে এবং সেনেট সংখ্যাগরিষ্ঠতা নির্ধারণের জন্য প্রতি পাঁচ বছরে নির্বাচন অনুষ্ঠিত হয়। ইসোয়াতিনির বর্তমান সংবিধান ২০০৫ সালে গৃহীত হয়েছিল। আগস্ট/সেপ্টেম্বরে অনুষ্ঠিত উমলংঙ্গা এবং ডিসেম্বর/জানুয়ারিতে অনুষ্ঠিত রাজপরিবার নাচ ইনভাল্লা দেশের অন্যতম গুরুত্বপূর্ণ উৎসব।
ইসোয়াতিনি একটি উন্নয়নশীল ছোট অর্থনীতির দেশ। দেশটি ৯.৭১৪ ডলারের মাথাপিছু জিডিপি দিয়ে এটি নিম্ন-মধ্যম আয়ের দেশ হিসাবে শ্রেণীবদ্ধ। সাউদার্ন আফ্রিকান কাস্টমস ইউনিয়ন (এসএসিইউ) এবং পূর্ব ও দক্ষিণ আফ্রিকা (সিএমএমএসএ) এর সাধারণ বাজারের সদস্য হিসাবে ইসোয়াতিনির প্রধান স্থানীয় বাণিজ্যিক অংশীদার হল দক্ষিণ আফ্রিকা। অর্থনৈতিক স্থিতিশীলতা নিশ্চিত করার জন্য, ইসোয়াতিনি মুদ্রা লিলাঙ্গেনি দক্ষিণ আফ্রিকার রেন্ডে চূড়ান্ত। ইসোয়াতিনির প্রধান বিদেশী বাণিজ্যিক অংশীদার মার্কিন যুক্তরাষ্ট্র এবং ইউরোপীয় ইউনিয়ন। দেশের অধিকাংশ কর্মসংস্থান তার কৃষি ও উৎপাদন খাত দ্বারা সরবরাহ করা হয়। ইসোয়াতিনি সাউদার্ন আফ্রিকান ডেভেলপমেন্ট কমিউনিটি (এসএডিসি), আফ্রিকান ইউনিয়ন, কমনওয়েলথ নেশনস এবং জাতিসংঘের সদস্য।
দেশটির জনসংখ্যা অনেক স্বাস্থ্য সমস্যাগুলির মুখোমুখি। এইচআইভি/এইডস এবং ক্ষুদ্রতর ব্যাপ্তির যক্ষ্মা রোগ ব্যাপকভাবে বিস্তৃত। দেশে আনুমানিক ২৬% প্রাপ্তবয়স্ক জনসংখ্যা এইচআইভি আক্রান্ত। ২০১৮ সাল পর্যন্ত ৫৮ বছর ধরে ইসোয়াতিনি বিশ্বের ১২ তম সর্বনিম্ন আয়ুর দেশ। ইসোয়াতিনি জনসংখ্যার অধিকাংশ অল্প বয়স্ক, দেশের জনগণের গড় বয়স ২০.৫ বছর এবং ১৪ বছরের বা তার চেয়ে কম বয়সের লোকেরা দেশের মোট জনসংখ্যার ৩৭.৫%। বর্তমান জনসংখ্যা বৃদ্ধির হার ১.২%।
ইতিহাস
প্রায় ২,০০,০০০ বছর আগে, প্রারম্ভিক প্রস্তর যুগে মানব ক্রিয়াকলাপের ইঙ্গিতকারী প্রত্নতাত্ত্বিক কিছু বস্তু ইসোয়াতিনিতে পাওয়া গেছে। ইসোয়াতিনিতে প্রাপ্ত প্রাগৈতিহাসিক রক আর্ট চিত্রকর্ম সমূহ প্রায় ২৭,০০০ বছর আগের। ১৯ শতকের পরবর্তী সময়ে এগুলো দেশের বিভিন্ন স্থানে পাওয়া যায়।
এই অঞ্চলের প্রাচীনতম পরিচিত বাসিন্দারা ছিল খোইসান শিকারী-সংগ্রাহক। বান্টু মাইগ্রেশনের সময় তারা এনগুনি জনগোষ্ঠীর দ্বারা প্রতিস্থাপিত হয়েছিলেন। এনগুনি জনগোষ্ঠী পূর্ব এবং মধ্য আফ্রিকার গ্রেট লেক অঞ্চল থেকে উদ্ভূত। ইসোয়াতিনিতে প্রায় ৪র্থ শতাব্দীর সময় থেকে কৃষি ও লোহার ব্যবহারের প্রমাণ পাওয়া যায়। বর্তমান সোথো এবং এনগুনি ভাষা ব্যবহারকারীদের পূর্বপুরুষরা ১১ শতকের পরেই বসতি স্থাপন শুরু করে।
সোয়াজি বসতি স্থাপনকারী (১৮তম এবং ১৯তম শতক)
সোয়াজি বসতি স্থাপনকারীরা তখন এনগওয়ানে (বা বাকাএনগওয়ানে ) নামে পরিচিত ছিল। ইসোয়াতিনিতে প্রবেশ করার আগে তারা পঙ্গোলা নদীর তীরে বসতি স্থাপন করেছিল। এর আগে তারা বর্তমান মাপুটো এবং মোজাম্বিকের কাছে টেম্বে নদীর এলাকায় রাজ্য স্থাপন করেছিল। ঐ অঞ্চলের জনগণের সাথে ক্রমাগত বিরোধ তাদের আরও উত্তরের দিকে ধাবিত করে। পরবর্তীতে এনগওয়ান তৃতীয় ম্লোশেনি পাহাড়ের পাদদেশে শিসেলওয়েনিতে তার রাজধানী স্থাপন করেন।
শোভুজা প্রথমের অধীনে, এনওয়াগনে জনগোষ্ঠী অবশেষে বর্তমানের ইসোয়াতিনি এর কেন্দ্রস্থলে জম্বোদজে তাদের রাজধানী স্থাপন করে।এই প্রক্রিয়ায় তারা এমাখান্দজাম্বিলি নামে পরিচিত দেশের আদি নৃ-গোষ্ঠীগুলি দ্বারা শাসিত অঞ্চলসমূহ জয় করে এবং নিজেদের অঞ্চলের অন্তর্ভুক্ত করে।
ইসোয়াতিনি নামটি এসেছে রাজা দ্বিতীয় মেসওয়াতির নাম থেকে।কাঁগওয়ানে হলো ইসোয়াতিনির একটি বিকল্প নাম, যে নামটি আগওয়ানে তৃতীয়-এর নামানুসারে করা হয়েছে। এনখোশি শব্দের আক্ষরিক অর্থ "রাজা"। মসোয়াতি দ্বিতীয় ছিলেন ইসোয়াতিনির যুদ্ধরত রাজাদের মধ্যে সর্বশ্রেষ্ঠ এবং তিনি দেশটির আয়তন বর্তমান আয়তনের দ্বিগুণ পরিমাণে প্রসারিত করেছিলেন।এমাখান্দজাম্বিলি গোষ্ঠীগুলিকে প্রাথমিকভাবে রাজ্যে বিস্তৃত স্বায়ত্তশাসনের সাথে অন্তর্ভুক্ত করা হয়েছিল এবং বিশেষ আচার এবং রাজনৈতিক মর্যাদা দেয়া হয়েছিল। তাদের স্বায়ত্তশাসনের পরিধি মসোয়াতি ব্যাপকভাবে হ্রাস করেছিলেন। তিনি ১৮৫০-এর দশকে তাদের কিছু অংশকে আক্রমণ করেছিলেন এবং পরাজিত করেছিলেন।
ক্ষমতার প্রসারণের সাথে মসোয়াতি বিজয়ের মাধ্যমে বা অন্য জনগোষ্ঠীসমূহকে আশ্রয় দিয়ে তার রাজ্যে আরও বেশি লোককে অন্তর্ভুক্ত করার সময় এমখান্দজাম্বিলির প্রভাবকে ব্যাপকভাবে হ্রাস করেছিলেন। পরে এই আগমনগুলি সোয়াজিদের কাছে ইমাফিকামুভা নামে পরিচিত হয়।
সোয়াজি জাতির স্বায়ত্তশাসন ১৯তম এবং বিংশ শতকের প্রথম দিকে দক্ষিণ আফ্রিকার ব্রিটিশ এবং ডাচ শাসন দ্বারা প্রভাবিত হয়েছিল। ১৮৮১ সালে ব্রিটিশ সরকার সোয়াজি স্বাধীনতাকে স্বীকৃতি দিয়ে একটি কনভেনশনে স্বাক্ষর করে, যদিও সেই সময়ে আফ্রিকা দখলের লড়াই চলছিল। ১৮৮৪ সালের লন্ডন কনভেনশনেও এই স্বাধীনতা স্বীকৃত হয়েছিল।
বিতর্কিত ভূমি/খনিজ অধিকার এবং অন্যান্য কারণে ১৮৮৯ সালে রাজা এমবান্ডজেনির মৃত্যুর পর ১৮৯০ সালে সোয়াজিল্যান্ডে একটি ট্রামভাইরাল প্রশাসন বজায় ছিল। এই সরকার ব্রিটিশ, ডাচ প্রজাতন্ত্র এবং সোয়াজি জনগণের প্রতিনিধিত্ব করেছিল। ১৮৯৪ সালে একটি কনভেনশন সোয়াজিল্যান্ডকে দক্ষিণ আফ্রিকান প্রজাতন্ত্রের অধীনে রাখে। ১৮৯৯ সালের অক্টোবরে দ্বিতীয় বোয়ার যুদ্ধের প্রাদুর্ভাবের আগ পর্যন্ত এটি এনগওয়ান পঞ্চমের -এর শাসনের অধীনে ছিল।
দ্বিতীয় বোয়ার যুদ্ধ শুরু হওয়ার পর রাজা এনগওয়ান পঞ্চম ১৮৯৯ সালের ডিসেম্বরে মারা যান। তার উত্তরসূরি দ্বিতীয় সোভুজা মাত্র দুই মাস বয়সী ছিলেন। সোয়াজিল্যান্ড পরোক্ষভাবে ১৯০২ সাল পর্যন্ত দেশটিতে ব্রিটিশ এবং বোয়ার্সদের মধ্যে বিভিন্ন যুদ্ধে জড়িত ছিল।
সোয়াজিল্যান্ডে ব্রিটিশ শাসন (১৯০৬-১৯৬৮)
১৯০৩ সালে দ্বিতীয় বোয়ার যুদ্ধে ব্রিটিশদের বিজয়ের পর সোয়াজিল্যান্ড একটি ব্রিটিশ প্রোটেক্টরেট হয়ে ওঠে যা সোয়াজিল্যান্ড প্রোটেক্টরেট নামে পরিচিত। ১৯০৬ সাল পর্যন্ত যখন ট্রান্সভাল কলোনিদের স্ব-সরকার মঞ্জুর করা হয়েছিল তখন পর্যন্ত এর বেশিরভাগ প্রাথমিক প্রশাসন (উদাহরণস্বরূপ, ডাক পরিষেবা) দক্ষিণ আফ্রিকা থেকে পরিচালিত হয়েছিল। এর পরে সোয়াজিল্যান্ডকে ইউরোপীয় এবং অ-ইউরোপীয় (বা স্থানীয় রিজার্ভ) অঞ্চলে বিভক্ত করা হয়েছিল। শোভুজার আনুষ্ঠানিক রাজ্যাভিষেক হয়েছিল ১৯২১ সালের ডিসেম্বরে লাবোটসিবেনির রাজত্বের পরে।
১৯৬৩ সালের নভেম্বরে ব্রিটেন স্বাধীন সোয়াজিল্যান্ডের জন্য সংবিধান জারি করেছিল যার শর্তাবলীর অধীনে আইন ও নির্বাহী পরিষদগুলি প্রতিষ্ঠিত হয়েছিল। এই উন্নয়নের বিরোধিতা করেছিল সোয়াজি ন্যাশনাল কাউন্সিল (লিকোকো )। এই ধরনের বিরোধিতা সত্ত্বেও নির্বাচন অনুষ্ঠিত হয় এবং ৯ সেপ্টেম্বর ১৯৬৪ সালে সোয়াজিল্যান্ডের প্রথম আইন পরিষদ গঠিত হয়। লেজিসলেটিভ কাউন্সিলের প্রস্তাবিত মূল সংবিধানের পরিবর্তনগুলি ব্রিটেন দ্বারা গৃহীত হয়েছিল এবং একটি হাউস অফ অ্যাসেম্বলি এবং সেনেটের জন্য একটি নতুন সংবিধান তৈরি করা হয়েছিল। এই সংবিধানের অধীনে নির্বাচন ১৯৬৭ সালে অনুষ্ঠিত হয়।
স্বাধীনতা (১৯৬৮-বর্তমান)
১৯৬৭ সালের নির্বাচনের পর ১৯৬৮ সালে স্বাধীনতা পুনরুদ্ধার না হওয়া পর্যন্ত সোয়াজিল্যান্ড একটি প্রোটেক্টরেট রাষ্ট্র ছিল।
১৯৭৩ সালের নির্বাচনের পর, সোয়াজিল্যান্ডের সংবিধান রাজা দ্বিতীয় সোভুজা দ্বারা স্থগিত করা হয়েছিল, যিনি ১৯৮২ সালে তার মৃত্যুর আগ পর্যন্ত ডিক্রি দ্বারা দেশ শাসন করেছিলেন। সেই মুহুর্তে দ্বিতীয় সোভুজা প্রায় ৮৩ বছর ধরে সোয়াজিল্যান্ড শাসন করে আসছিলেন, যা তাকে ইতিহাসের সবচেয়ে দীর্ঘস্থায়ী রাজা বানিয়েছিল। তার মৃত্যুর পর রিজেন্ট ডিজেলিউ শোংওয়ে রাষ্ট্রপ্রধান হিসেবে ১৯৮৫ সাল পর্যন্ত দেশ শাসন করেন। অতঃপর তাকে লিকোকো দ্বারা অপসারণ করা হয় এবং তার স্থলাভিষিক্ত হন রানীমাতা এনটিফোম্বি টিফওয়ালা, তিনি মসোয়াতি তৃতীয়ের মা এবং প্রতিনিধি হিসেবে অন্তর্বর্তীকালীনভাবে দেশ শাসন করেন। মসোয়াতি তৃতীয় ২৫ এপ্রিল ১৯৮৬-এ সোয়াজিল্যান্ডের রাজা এবং রাজত্বের মুকুট লাভ করেন।
ছন্ন
ছন্ন (छन्न) বা ছন্দক (छन्दक) সিদ্ধার্থ গৌতমের সারথি ছিলেন। পরবর্তীকালে তিনি বৌদ্ধ সংঘে যোগদান করে অর্হত হন।
ইসোয়াতিনি
স্বাধীনতা (১৯৬৮-বর্তমান)
নতুন সংবিধানের অধীনে প্রথম নির্বাচন ২০০৮ সালে হয়েছিল।সংসদ সদস্যরা ৫৫টি নির্বাচনী এলাকা (তিনখুন্দলা নামেও পরিচিত) থেকে নির্বাচিত হন। এই সংসদ সদস্যরা পাঁচ বছরের মেয়াদে দায়িত্ব পালন করেন,যা ২০১৩ সালে শেষ হয়।
ছন্ন
সিদ্ধার্থ গৌতমের সারথি
ছন্ন শাক্য প্রজাতন্ত্রের প্রধান শুদ্ধোধনের একজন পরিচারিকার পুত্র ছিলেন। প্রথম জীবনে দুঃখ ও কষ্ট থেকে দূরে প্রাসাদের বিলাসপূর্ণ জীবনযাপনের পর উনত্রিশ বছর বয়সেশুদ্ধোধনের পুত্র সিদ্ধার্থ গৌতম তার সারথি ছন্নকে নিয়ে প্রাসাদ থেকে প্রথমবার ভ্রমণে বেরোন।  পথে তিনি একজন বৃদ্ধ মানুষ, একজন অসুস্থ মানুষ , একজন মৃত মানুষ ও একজন সন্ন্যাসীকে দেখতে পান। সাংসারিক দুঃখ কষ্টে সম্পূর্ণ অনভিজ্ঞ সিদ্ধার্থ তার সারথি ছন্নকে এঁদের প্রসঙ্গে জিজ্ঞেস করলে, ছন্ন তাকে বুঝিয়ে বলেন যে সকল মানুষের নিয়তি যে তারা একসময় বৃদ্ধ, অসুস্থ হয়ে মৃত্যুমুখে পতিত হবে। মুণ্ডিতমস্তক পীতবর্ণের জীর্ণ বাস পরিহিত সন্ন্যাসী সম্বন্ধে ছন্ন তাকে বলেন, যে তিনি মানুষের দুঃখের জন্য নিজ গার্হস্থ্য জীবন ত্যাগ করেছেন, তিনিই সন্ন্যাসী। এই নূতন অভিজ্ঞতায় বিষাদগ্রস্ত সিদ্ধার্থ বাধর্ক্য, জরা ও মৃত্যুকে জয় করার জন্য বদ্ধপরিকর হয়ে একজন সন্ন্যাসীর জীবনযাপনের সিদ্ধান্ত নেন। সংসারের প্রতি বীতরাগ সিদ্ধার্থ এক রাত্রে ঘুমন্ত স্ত্রী, নবজাত পুত্র, পরিবারকে নিঃশব্দ বিদায় জানিয়ে প্রিয় অশ্ব কন্থক ও সারথি ছন্নকে নিয়ে প্রাসাদ ত্যাগ করেন। প্রাসাদ থেকে বেরিয়ে বনের শেষ প্রান্তে পৌঁছে রাজবস্ত্র ত্যাগ করে তলোয়ার দিয়ে তার লম্বা চুল কেটে মুণ্ডিতমস্তক হন। এরপর ছন্নের অনুরোধকে উপেক্ষা করে তাকে বিদায় জানিয়ে সিদ্ধার্থ রাজগৃহের উদ্দেশ্যে যাত্রা করেন।  ছন্ন সিদ্ধার্থের অলঙ্কার ও রাজনস্ত্র নিয়ে কপিলাবস্তু ফিরে এলে উদ্বিগ্ন শুদ্ধোধন সিদ্ধার্থের খোঁজে সৈন্য পাঠাতে চাইলে ছন্ন সিদ্ধার্থের স্থির প্রতিজ্ঞার কথা স্মরণ করে তাকে বারণ করেন।
ইসোয়াতিনি
স্বাধীনতা (১৯৬৮-বর্তমান)
২০১১ সালে, সোয়াজিল্যান্ড এসএকিইউ প্রাপ্তি হ্রাসের কারণে অর্থনৈতিক সংকটের সম্মুখীন হয়েছিল। এর ফলে সরকার প্রতিবেশী দক্ষিণ আফ্রিকার কাছ থেকে ঋণের জন্য অনুরোধ করে। তবে তারা ঋণের শর্তের সাথে একমত হননি কেননা এর মধ্যে রাজনৈতিক সংস্কার অন্তর্ভুক্ত ছিল।
এই সময়কালে, সোয়াজি সরকারের উপর আরও সংস্কার করার জন্য চাপ বৃদ্ধি পায়। নাগরিক সংগঠন এবং ট্রেড ইউনিয়নগুলির দ্বারা প্রকাশ্য প্রতিবাদ আরও সাধারণ হয়ে ওঠে। ২০১২ থেকে শুরু করে, এসএকিইউ প্রাপ্তির উন্নতি সোয়াজি সরকারের উপর আর্থিক চাপ কমিয়েছে। সংবিধান প্রবর্তনের পর দ্বিতীয় নতুন সংসদ ২০ সেপ্টেম্বর ২০১৩-এ নির্বাচিত হয়েছিল। এরপর রাজা সিবুসিসো ডলামিনিকে তৃতীয়বারের মতো প্রধানমন্ত্রী হিসেবে নিয়োগ দেন।
ছন্ন
ভিক্ষু জীবন
পরবর্তীকালে সিদ্ধার্থ গৌতম বুদ্ধত্ব লাভ করে শুদ্ধোধনের আমন্ত্রণে কপিলাবস্তু শহরে এলে ছন্ন তাকে অনুসরণ করে সংসার ত্যাগ করে সংঘজীবনে যোগ দেন। কিন্তু পূর্বজীবনে গৌতম বুদ্ধের প্রিয়পাত্র হওয়ায় তিনি ভিক্ষুজীবনে তার অহঙ্কার ত্যাগ করতে অসমর্থ হন। কোশাম্বী রাজ্যের ঘোষিতাশ্রমে তিনি একটি অপরাধ করে অস্বীকার করায় গৌতম বুদ্ধ উখ্খেপনিয়-কম্ম আরোপ করে তার সংঘজীবনের ওপর নিষেধাজ্ঞা জারি করেন। পরে ছন্ন তার কাছে ক্ষমা প্রার্থনা করলে তাকে সংঘ জীবনে ফিরিয়ে আনা হয়। ধম্মপদত্থকথা অনুসারে, গৌতম বুদ্ধের বারংবার সাবধানবাণী সত্ত্বেও সারিপুত্ত ও মোগ্গলনের সঙ্গে ছন্ন দুর্ব্যবহার করার কারণে গৌতম বুদ্ধ ছন্নের জন্য ব্রহ্মদণ্ড নামক নৈতিক শাস্তি করার জন্য আনন্দকে নির্দেশ দেন। গৌতম বুদ্ধের মৃত্যুর পর প্রথম বৌদ্ধ সঙ্গীতি আহ্বান করা হলে, সেখানে ছন্নের ওপর ব্রহ্মদণ্ড আরোপ করে তাকে সংঘ থেকে বহিষ্কার করা হয়। এই সংবাদে ছন্ন অনুতপ্ত হয়ে অর্হত হিসেবে গণ্য হন।
ইসোয়াতিনি
স্বাধীনতা (১৯৬৮-বর্তমান)
১৯ এপ্রিল ২০১৮-এ, রাজা মসোয়াতি তৃতীয় ঘোষণা করেন যে সোয়াজিল্যান্ডের রাজ্য নিজের নাম পরিবর্তন করে ইসোয়াতিনি নাম রেখেছে, যা সোয়াজির স্বাধীনতার ৫০ তম বার্ষিকী উপলক্ষ্যে ইসোয়াতিনি রাজ্যের বর্তমান নামের প্রতিফলন। নতুন নাম ইসোয়াতিনির সোয়াজি ভাষায় অর্থ "সোয়াজিদের দেশ"। সুইজারল্যান্ডের সাথে বিভ্রান্তি রোধ করার উদ্দেশ্যে এ নতুন নামকরণ করা হয়েছিল।
ইসোয়াতিনির কর্মীরা ১৯ সেপ্টেম্বর ২০১৮-এ কম বেতনের বিরুদ্ধে সরকার বিরোধী বিক্ষোভ শুরু করে। তারা ট্রেড ইউনিয়ন কংগ্রেস অফ ইসোয়াতিনি (টিইউসিওএসডব্লিউএ) দ্বারা সংগঠিত তিন দিনের ধর্মঘটে গিয়েছিল যার ফলে স্বাভাবিক কার্যক্রমে ব্যাপক ব্যাঘাত ঘটে।
ভূগোল
ইসোয়াতিনি একটি চ্যুতির উপর অবস্থিত যা লেসোথোর ড্রাকেনসবার্গ পর্বতমালা থেকে উত্তরে জিম্বাবুয়ের পূর্ব উচ্চভূমির মধ্যকার অঞ্চলে অবস্থিত। এ অঞ্চলসমূহ কেনিয়ার গ্রেট রিফ্ট ভ্যালি গঠন করেছে।
একটি ছোট স্থলবেষ্টিত রাজ্য হিসেবে ইসোয়াতিনি উত্তর, পশ্চিম এবং দক্ষিণে দক্ষিণ আফ্রিকা প্রজাতন্ত্র এবং পূর্বে মোজাম্বিক দ্বারা সীমাবদ্ধ। ইসোয়াতিনির জমির পরিমাণ ১৭,৩৬৪ বর্গ কিলোমিটার (৬,৭০৪ বর্গমাইল)। ইসোয়াতিনির চারটি পৃথক ভৌগোলিক অঞ্চল রয়েছে। ইসোয়াতিনি আনুমানিক ২৬°৩০'দ, ৩১°৩০'পূ অঞ্চলে অবস্থিত মোজাম্বিক সীমান্ত বরাবর পাহাড় থেকে শুরু করে পূর্বে সাভানা এবং উত্তর-পশ্চিমে রেইন ফরেস্ট পর্যন্ত ইসোয়াতিনিতে বিভিন্ন ধরনের প্রাকৃতিক দৃশ্য দেখা যায়। দেশের মধ্য দিয়ে বেশ কিছু নদী প্রবাহিত হয়, যেমন গ্রেট উসুতু নদী।
মোজাম্বিকের সাথে পূর্ব সীমান্তে লুবোম্বো নামক স্থানে একটি পর্বতশৃঙ্গ রয়েছে, যার উচ্চতা প্রায় ৬০০ মিটার (২,০০০ ফুট)। পর্বতগুলি তিনটি নদীর গিরিখাত দ্বারা ভেঙে গেছে। নদী সমূহ হল এনগওয়াভুমা, উসুতু এবং এমবুলুজি নদী। এটি গরু পালনের জন্য বিখ্যাত।
মিডলভেল্ডের উচ্চতা গড়ে সমুদ্রপৃষ্ঠ হতে ৭০০ মিটার (২,৩০০ ফুট) উঁচু। এটি ইসোয়াতিনির সবচেয়ে ঘনবসতিপূর্ণ অঞ্চল। এম্বাবেন হল ইসোয়াতিনির প্রধান বাণিজ্যিক ও শিল্প শহর। এটি মিডলভেল্ডে অবস্থিত।
ইসোয়াতিনির নিম্নভূমি সমুদ্রপৃষ্ঠ হতে প্রায় ২৫০ মিটার (৮২০ ফুট) উঁচু। অন্যান্য এলাকার তুলনায় এটি কম জনবহুল। প্রারম্ভিক দিনগুলিতে ম্যালেরিয়া রোগের কারণে এই অঞ্চলের উন্নয়ন বাধাগ্রস্ত হয়েছিল।
ইসোয়াতিনিতে তিনটি বাস্তুতন্ত্র রয়েছে। বাস্তুতন্ত্রসমূহ হল: মাপুটাল্যান্ড উপকূলীয় বন মোজাইক বাস্তুতন্ত্র, জাম্বেজিয়ান বাস্তুতন্ত্র এবং মোপেন বনভূমি বাস্তুতন্ত্র। দেশটি ২০২৮ ফরেস্ট ল্যান্ডস্কেপ ইন্টিগ্রিটি ইনডেক্স-এ ৪.২১/১০ স্কোর পেয়েছিল। এটি ১৭২টি দেশের মধ্যে বিশ্বব্যাপী ১৪২তম স্থানে রয়েছে।
জলবায়ু
ইসোয়াতিনি চারটি জলবায়ু অঞ্চলে বিভক্ত: হাইওয়েল্ড, মিডলভেল্ড, লোভেল্ড এবং লুবোম্বো মালভূমি। ঋতুগুলি উত্তর গোলার্ধের ঋতুগুলির বিপরীত, ডিসেম্বর মাস গ্রীষ্মের মাঝামাঝি এবং জুনের মাঝামাঝি শীতকাল। সাধারণভাবে বলতে গেলে, গ্রীষ্মের মাসগুলিতে বেশিরভাগ সময় বৃষ্টিপাত হয় এবং প্রায়ই বজ্রপাত হয়।
শীতকাল ইসোয়াতিনির শুষ্ক মৌসুম। পশ্চিমের হাইওয়েল্ডে বার্ষিক বৃষ্টিপাত সবচেয়ে বেশি। প্রতিবছর এখানে ১,০০০ হতে ২,০০০ মিমি (৩৯.৪ হতে ৭৮.৭ ইঞ্চি) এর মত বৃষ্টিপাত হয়। পূর্বের দিকে আরো কম বৃষ্টিপাতের পরিমাণ দেখা যায়, লোভেল্ডের বৃষ্টিপাতের পরিমাণ মাত্র ৫০০ থেকে ৯০০ মিমি (১৯.৭ থেকে ৩৫.৪ ইঞ্চি)।
তাপমাত্রার তারতম্যও বিভিন্ন অঞ্চলের উচ্চতার সাথে সম্পর্কিত। হাইওয়েল্ড তাপমাত্রা নাতিশীতোষ্ণ এবং কদাচিৎ অস্বস্তিকরভাবে গরম, যখন গ্রীষ্মে লোভেল্ড অঞ্চলের তাপমাত্রা ৪০ °সে (১০৪ °ফা) এর কাছাকাছি থাকতে পারে।
ঋতু অনুসারে এম্বাবেনে গড় তাপমাত্রা:
জলবায়ু পরিবর্তন
ইসোয়াতিনির জলবায়ু প্রধানত পরিবর্তনশীল, যা ক্রমাগত খরা এবং ঝড়ের তীব্রতাসহ বৃষ্টিপাতের পরিবর্তনে স্পষ্ট। এটি মরুকরণের দিকে পরিচালিত হচ্ছে, যার ফলে খাদ্য নিরাপত্তাহীনতা বৃদ্ধি হচ্ছে এবং নদী প্রবাহ হ্রাস পাচ্ছে। মোট বৈশ্বিক গ্রিনহাউস গ্যাস নির্গমনের একটি নগণ্য অংশের জন্য দায়ী হওয়া সত্ত্বেও ইসোয়াতিনি জলবায়ু পরিবর্তনের প্রভাবের জন্য ঝুঁকিপূর্ণ। ইসোয়াতিনি সরকার উদ্বেগ প্রকাশ করেছে যে জলবায়ু পরিবর্তন বিদ্যমান সামাজিক চ্যালেঞ্জ যেমন দারিদ্র্য, উচ্চ এইচআইভি প্রাদুর্ভাব এবং খাদ্য নিরাপত্তাহীনতাকে আরও বাড়িয়ে তুলছে এবং দেশের উন্নয়নের ক্ষমতাকে ব্যাপকভাবে সীমিত করবে। অর্থনৈতিকভাবে জলবায়ু পরিবর্তন ইতিমধ্যেই ইসোয়াতিনির ওপর বিরূপ প্রভাব ফেলেছে। উদাহরণস্বরূপ, ২০১৫-২০১৬ খরার কারণে চিনি এবং কোমল পানীয়ের উৎপাদন হ্রাস পেয়েছে, যা দেশটির রপ্তানি আয় হ্রাস করেছে। উল্লেখ্য, ইসোয়াতিনির বৃহত্তম অর্থনৈতিক রপ্তানি হল চিনি এবং কোমল পানীয়।
ইসোয়াতিনির প্রধান রপ্তানির অনেকগুলি প্রাথমিক এবং কৃষিজাত পণ্য এবং তাই পরিবর্তনশীল জলবায়ুর জন্য ঝুঁকিপূর্ণ।
জীববৈচিত্র্য এবং সংরক্ষণ
ইসোয়াতিনির একটি আনুষ্ঠানিক এবং অনানুষ্ঠানিক জীববৈচিত্র্য সংরক্ষণ ক্ষেত্র রয়েছে যা দেশের সমৃদ্ধ জৈবিক বৈচিত্র্যকে রক্ষা করে। এই অঞ্চলগুলি দেশের ভূমির প্রায় ৫% নিয়ে গঠিত। ইসোয়াতিনিতে মেরুদণ্ডী প্রাণীর ৮২০টিরও বেশি প্রজাতি এবং ২৪০০টিরও বেশি প্রজাতির উদ্ভিদ রয়েছে, যার মধ্যে অনেক স্থানীয় প্রজাতি রয়েছে। এই বৈচিত্র্য নির্দেশ করে যে ইসোয়াতিনি জীববৈচিত্র্য সংরক্ষণের জন্য বিশ্বব্যাপী গুরুত্বপূর্ণ।
ভূমির অবক্ষয় এবং অন্যান্য ভূমি ব্যবহারের রূপান্তর হল জীববৈচিত্র্যের জন্য প্রধান হুমকি, যার মধ্যে রয়েছে বৃক্ষরোপণ, কৃষি (আইনি এবং অবৈধ-দুভাবেই), গুল্ম পরিষ্কার করা, বিদেশী এবং আক্রমণাত্মক উদ্ভিদের বিস্তার এবং অ-টেকসই সম্পদ আহরণ‌।
ইসোয়াতিনি জৈবিক বৈচিত্র্য সংক্রান্ত কনভেনশন (১৯৯৪), বিপন্ন প্রজাতির আন্তর্জাতিক বাণিজ্যের কনভেনশন (এসআইটিইএস,১৯৭৩), জলবায়ু পরিবর্তন সম্পর্কিত ইউনাইটেড ন্যাশনাল ফ্রেমওয়ার্ক কনভেনশন (১৯৯২) এবং অন্যান্য পরিবেশ চুক্তির স্বাক্ষরকারী। জাতীয় জীববৈচিত্র্য ব্যবস্থাপনার জন্য দায়ী তিনটি প্রধান সরকারি মন্ত্রণালয়: ইসোয়াতিনি ন্যাশনাল ট্রাস্ট কমিশন (এসএনটিসি), ইসোয়াতিনি এনভায়রনমেন্ট অথরিটি (ইইএ) এবং কৃষি ও সমবায় মন্ত্রণালয় (এমওএসি)।
এছাড়াও বিগ গেম পার্কস (বিজিপি, একটি বেসরকারী সংস্থা) গেম অ্যাক্টের ব্যবস্থাপনার দায়িত্বপ্রাপ্ত, যা বন্যপ্রাণী এবং সিআইটিইএস নিয়ন্ত্রণ করে।
দেশে ছয়টি গেজেটেড সংরক্ষিত এলাকা এবং দশটিরও বেশি অনানুষ্ঠানিক সংরক্ষিত এলাকা রয়েছে। আনুষ্ঠানিকভাবে গেজেটেড এলাকাগুলির মধ্যে রয়েছে: মালোটজা নেচার রিজার্ভ (ইএনটিসি), মান্তেঙ্গা নেচার রিজার্ভ (ইএনটিসি), ম্লাউলা নেচার রিজার্ভ (ইএনটিসি), মিলওয়ানে, এংখায়া গেম রিজার্ভস (বিজিপি) এবং হ্লেন রয়্যাল ন্যাশনাল পার্ক।
এগুলি ছাড়াও, অনেকগুলি ব্যক্তিগত এবং সম্প্রদায় প্রকৃতির সংরক্ষণাগার রয়েছে, সেইসাথে কিছু মিশ্র শাসন কাঠামো রয়েছে। এর মধ্যে রয়েছে: ডোম্বেয়া গেম রিজার্ভ, এমবুলুজি গেম রিজার্ভ, শেউলা নেচার রিজার্ভ, ফোফোনিয়ান নেচার রিজার্ভ, রয়্যাল জোজিনি গেম রিজার্ভ, আইওয়াইএসআইএস (ইনয়োনি ইয়ামি), এনগওয়েম্পিসি ওয়াইল্ডনারনেস, সিবেবে এবং অন্যান্য। অন্যান্য সংরক্ষণ অঞ্চলের মধ্যে রয়েছে: ন্যাচারাল হিস্ট্রি সোসাইটি অফ ইসোয়াতিনি এবং ইসোয়াতিনি গেম রেঞ্চার্স অ্যাসোসিয়েশন (এসজিআরএ)।
সংরক্ষণ সহায়তার জন্য যোগ্য ক্ষেত্রগুলি বিস্তৃত করার প্রয়াসে (যা প্রকৃতপক্ষে সংরক্ষণ ব্যবস্থাপনা করে) ইউএনডিপি ২০১৮ সালে অনানুষ্ঠানিক বা নন-গেজেটেড সংরক্ষণ এলাকার জন্য একটি নতুন বিভাগ প্রতিষ্ঠা করেছে।
এগুলোকে এখন বলা হয় ওইসিএম বা অন্যান্য কার্যকরী সংরক্ষণ ব্যবস্থা। এসএনপিএএস প্রকল্প এই ওইসিএম প্রকল্প গ্রহণ করেছে এবং ২০২১ সালে ইসোয়াতিনিতে অনানুষ্ঠানিক সংরক্ষণ ক্ষেত্রগুলিকে প্রত্যয়িত করা শুরু করেছে।
ইসোয়াতিনির ৫০৭টি পাখির প্রজাতি রয়েছে, যার মধ্যে ১১টি বিশ্বব্যাপী বিপন্ন প্রজাতি এবং চারটি প্রবর্তিত প্রজাতি রয়েছে এবং ১০৭টি স্তন্যপায়ী প্রজাতি ইসোয়াতিনিতে রয়েছে, যার মধ্যে রয়েছে সমালোচনামূলকভাবে বিপন্ন দক্ষিণ-কেন্দ্রীয় কালো গন্ডার এবং আরও সাতটি বিপন্ন বা দুর্বল প্রজাতি।
ইসোয়াতিনি পাখি সমৃদ্ধ দেশ, যার মধ্যে রয়েছে সাদা-ব্যাকড শকুন, সাদা-মাথা, ল্যাপেট-ফেসড এবং কেপ শকুন, মার্শাল ঈগল, ব্যাটেলিউর এবং লং-ক্রেস্টেড ঈগলের মতো রাপ্টার এবং মারাবু স্টর্কের দক্ষিণতম বাসা বাঁধার স্থান।
রাজতন্ত্র
ইসোয়াতিনিতে সাংবিধানিক বিধান এবং সোয়াজি আইন ও রীতিনীতি চালু রয়েছে। এখানে গণতন্ত্র ও নিরঙ্কুশ রাজতন্ত্র উভয় ব্যবস্থা চালু রয়েছে। রাজ্যের প্রধান হলেন রাজা বা এনগুয়েনিয়ামা (অর্থ : সিংহ )। বর্তমানে রাজা হলেন মসোয়াতি তৃতীয়, যিনি ১৯৮২ সালে তার পিতা রাজা দ্বিতীয় সোভুজা মারা যাওয়ার পর ১৯৮৬ সালে সিংহাসনে আরোহণ করেন। দেশটির সংবিধান অনুসারে, এনগুয়েনিয়ামা সোয়াজি জাতির ঐক্য এবং অনন্তকালের প্রতীক।
তাকে রাজ্যের প্রশাসনিক প্রধান হিসাবে এবং একজন আধ্যাত্মিক ও জাতীয় রাষ্ট্রপ্রধান হিসাবে দেখা হয়েছিল এবং বাস্তব ক্ষমতা রাজার সাথে ভারসাম্য রক্ষা করেছিল। কিন্তু দ্বিতীয় সোভুজা-এর দীর্ঘ শাসনামলে এনডলোউকাটির ভূমিকা আরও প্রতীকী হয়ে ওঠে।
রাজা আইনসভা থেকে প্রধানমন্ত্রী নিয়োগ করেন এবং উপদেষ্টা পরিষদের সহায়তায় লিবন্ডলা (সংসদ) উভয় কক্ষে সংখ্যালঘু বিধায়ক নিয়োগ করেন। সংবিধানে রাজাকে বিশেষ স্বার্থের প্রতিনিধিত্ব করার জন্য সংসদে কিছু সদস্য নিয়োগ করার অনুমতি দেওয়া হয়েছে। তারা হলেন সেই ধরনের নাগরিক যারা নির্বাচনী প্রার্থী হতে পারেন কিন্তু নির্বাচিত হননি বা প্রার্থী হিসাবে দাঁড়াতে পারেনি। সংসদে মতামতের ভারসাম্য আনতে এটি করা হয়। বিশেষ নিয়োগ হতে পারে বিশেষ লিঙ্গ বা বর্ণের মানুষ, অক্ষমতার মানুষ, ব্যবসায়ী সম্প্রদায়, নাগরিক সমাজ, পণ্ডিত এবং প্রধানগণ।
রাজনৈতিক সংস্কৃতি
১৯৬৮ সালের ৬ সেপ্টেম্বর সোয়াজিল্যান্ডের স্বাধীনতার সময় সোয়াজিল্যান্ড একটি ওয়েস্টমিনিস্টার ব্যবস্থার ন্যায় সংবিধান গ্রহণ করে। ১২ এপ্রিল ১৯৭৩-এ রাজা দ্বিতীয় সোভুজা ডিক্রির মাধ্যমে এটি বাতিল করেন এবং সমস্ত নির্বাহী, বিচার বিভাগীয় এবং আইন প্রণয়ন বিষয়ে সর্বোচ্চ ক্ষমতা গ্রহণ করেন। হাউস অফ অ্যাসেম্বলির জন্য প্রথম নির্দলীয় নির্বাচন ১৯৭৮ সালে অনুষ্ঠিত হয়েছিল এবং সেগুলি রাজা কর্তৃক নির্ধারিত নির্বাচনী এলাকা হিসাবে টিনখুন্ডলার অধীনে পরিচালিত হয়েছিল এবং নির্বাচন তত্ত্বাবধানের জন্য রাজা কর্তৃক নিযুক্ত একটি নির্বাচনী কমিটি গঠন করা হয়েছিল।